নারীর সফলতার মূলে তার পরিবার | আন্তর্জাতিক নারী দিবস | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
দৃষ্টিপাত
আইটি বিশ্ব
উত্তরের জনপদ
আবহমান চট্টগ্রাম
দুটি পাতা একটি কুঁড়ি
আন্তর্জাতিক নারী দিবস
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
দৃষ্টিপাত
আইটি বিশ্ব
উত্তরের জনপদ
আবহমান চট্টগ্রাম
দুটি পাতা একটি কুঁড়ি
আন্তর্জাতিক নারী দিবস
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
আন্তর্জাতিক নারী দিবস (০৮ মার্চ, ২০১৭)সাহিত্য সাময়িকী (০৩ মার্চ, ২০১৭)ইসলাম ও জীবন (০৩ মার্চ, ২০১৭)সুস্থ থাকুন (০৪ মার্চ, ২০১৭)সুরঞ্জনা (০৬ মার্চ, ২০১৭)অর্থনীতি (০৫ মার্চ, ২০১৭)তারাঝিলমিল (০২ মার্চ, ২০১৭)প্রতিমঞ্চ (০৭ মার্চ, ২০১৭)স্বজন সমাবেশ (০১ মার্চ, ২০১৭)প্রকৃতি ও জীবন (০৪ মার্চ, ২০১৭)ঘরে বাইরে (০৭ মার্চ, ২০১৭)পরবাস (২৮ জানুয়ারি, ২০১৭)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)বৈশাখ সংখ্যা (১৪ এপ্রিল, ২০১৬)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (০৩ মার্চ, ২০১৭)স্বাধীনতা দিবস সংখ্যা (২৬ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)এইচএসসির ফল (১৯ আগস্ট, ২০১৬)রক্তে ভেজা ২১ আগস্ট (২১ আগস্ট, ২০১৬)১৭ বছরে যুগান্তর (০৩ ফেব্রুয়ারি, ২০১৬)ইউনিয়ন পরিষদ নির্বাচন ২০১৬ (০৫ জুন, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আলোকচিত্রে মহান স্বাধীনতা দিবস (২৭ মার্চ, ২০১৬)বৈশাখে আবহমান বাংলা (১২ এপ্রিল, ২০১৬)আলোকচিত্রে বর্ষবরণ (১৬ এপ্রিল, ২০১৬)এসএসসির ফল ২০১৬ (১২ মে, ২০১৬)বাজেট ২০১৬-১৭ (০৩ জুন, ২০১৬)নিহতদের প্রতি জাতির শ্রদ্ধা (০৫ জুলাই, ২০১৬)অপারেশন স্টর্ম টোয়েন্টি সিক্স (২৭ জুলাই, ২০১৬)জাতীয় শোক দিবস (১৬ আগস্ট, ২০১৬)বিচ্ছু (০৫ মার্চ, ২০১৭)
দ্বিতীয় সংস্করণ
বিচ্ছু
হোম
আন্তর্জাতিক নারী দিবস
প্রকাশ : ০৮ মার্চ, ২০১৭ ০০:০০:০০ | অাপডেট: ০৮ মার্চ, ২০১৭ ০৪:৪০:২২
প্রিন্টঅঅ-অ+
নারীর সফলতার মূলে তার পরিবার
যুগান্তরের সঙ্গে একান্ত সাক্ষাৎকারে নির্বাচন কমিশনার কবিতা খানম
যুগান্তর : আপনি বাংলাদেশের প্রথম নারী নির্বাচন কমিশনার হিসেবে নিয়োগ পেলেন? এ দায়িত্ব প্রাপ্তিতে আপনার অনুভূতি আমাদের অগণিত পাঠকের জন্য যদি কিছু বলুন।
কবিতা খানম : বাংলাদেশের প্রথম নারী নির্বাচন কমিশনার হিসেবে দায়িত্ব পাওয়া আমার জন্য অত্যন্ত আনন্দ-আবেগের এক অনুভূতি। এ খবরটি হঠাৎ করেই জেনেছি। টেলিভিশনে সংবাদ ব্রিফিংয়ের মাধ্যমে প্রথম জানতে পারি, আমি নির্বাচন কমিশনারের দায়িত্ব পেয়েছি। সে সময় আমার মেয়ে মিথিলা আমার সঙ্গে ছিল। আমাদের জন্য ওই মুহূর্তটি খুবই উপভোগ্য ছিল। মহামান্য রাষ্ট্রপতি আমাকে মনোনীত করেছেন। আমাকে এ মহান দায়িত্ব পালনের সুযোগ দেয়ার জন্য তার প্রতি আমি কৃতজ্ঞতা প্রকাশ করছি। সুষ্ঠুভাবে দায়িত্ব পালনের জন্য আমি আমার সাধ্যমতো কাজ করব, যাতে আমি এ নিয়োগের মর্যাদা রাখতে পারি। পরম করুণাময় আল্লাহর কাছে শুকরিয়া আদায় করছি ও দেশবাসীর কাছে দোয়া চাই।
যুগান্তর : বর্তমান দায়িত্ব পাওয়ার আগে আপনি রাজশাহী জেলা জজ ও দায়রা জজের দায়িত্ব পালন করেন? এ দায়িত্ব পালনকালে নারী ভিকটিমদের কোনো না কোনো ঘটনা নিশ্চয়ই আপনার মনে আছে? তেমন কোনো স্মৃতি সম্পর্কে যদি কিছু বলেন?
কবিতা খানম : চাঁপাইনবাবগঞ্জে জেলা ও দায়রা জজ হিসেবে দায়িত্ব পালনকালে নারী ও শিশু নির্যাতন দমন আইনের অধীন একটি মামলার কথা মনে পড়ছে। অনেক হৃদয়স্পর্শী, কষ্টদায়ক ঘটনা ছিল এটি। পাঁচ বছরের এক ফুটফুটে মেয়েশিশুকে কিডনাপ করে মুক্তিপণ দাবি করেছিল তারই মায়ের খালাতো ভাই অর্থাৎ তার মামা। মেয়েটিকে তার বাসার সামনে থেকে কোলে তুলে নিয়ে বড় ভাইয়ের বাসায় রেখেছিল। মেয়েটিকে মেরে সেখান থেকে রাতে লাশ অন্যত্র নিয়ে মাটি চাপা দেয়। মেয়েটির নিখোঁজের সংবাদ আসামি নিজেই মাইকিংয়ের মাধ্যমে প্রচার করে। তদন্তকালীন সময়ে মোবাইল ট্যাক করে আসামি শণাক্ত করা হয়। মামলাটিতে দ্রুত চার্জশিট হয়। ঘটনার আট মাসের মধ্যে বিচার সম্পন্ন হয়।
আরেকটি মর্মস্পর্শী ঘটনা আমাকে ভীষণ কষ্ট দেয়। পাঁচ বছরের এই মেয়েশিশুটির বাবার সঙ্গে একজন নারীর অনৈতিক সম্পর্ক ছিল। মেয়েটির মা তাতে বাধা দেন। ওই নারী মেয়েশিশুটির মায়ের প্রতি প্রতিশোধ গ্রহণের স্পৃহায় মেয়েটিকে নৃশংসভাবে হত্যা করে।
খুলনায় নারী ও শিশু নির্যাতন দমন ট্রাইব্যুনালে দায়িত্ব পালনকালে একটি মামলা এসেছিল। মেয়েটি একজন অন্ধ ভিক্ষুকের মেয়ে ছিল। তাকে বাজার করে দেয়ার কথা বলে মোটরসাইকেলে তুলে নিয়ে ধর্ষণ করে। ধর্ষণের পর ফেলে রেখে যায়। এরকম আরও অনেক ঘটনা আছে, বিচারক হিসেবে আমি সব ক্ষেত্রে আইনানুগ প্রতিকার প্রদানের জন্য সব সময় সচেষ্ট থেকেছি।
যুগান্তর : একজন নারীর সফলতার মূলে কোন অনুষঙ্গগুলো সহায়ক ভূমিকা পালন করে? সে ক্ষেত্রে পরিবারের সহযোগিতা কতখানি দরকার বলে আপনি মনে করেন?
কবিতা খানম : একজন নারীর সফলতার মূলে পরিবার অর্থাৎ বাবা-মা এবং শ্বশুরবাড়ির সহযোগিতা একশত ভাগ দরকার বলে আমি মনে করি। আমার বাবা মোহাম্মদ বজলুল হক বি হক নামেই পরিচিত ছিলেন। তিনি নওগাঁর বিএমসি কলেজের অধ্যক্ষ ছিলেন। মা গুল-ই-রায়হান ছিলেন গৃহিণী। আমরা চার ভাই, চার বোন। বাবা আমাদের চার বোনকে শিক্ষা-দীক্ষায় সাবলম্বী করে গড়ে তুলেছেন। বাবা একজন শক্ত মনের মানুষ না হলে আমরা জীবনে এ সফলতা পেতাম না। আমার এ সফলতা বাবা-মায়ের জন্যই। বাবা চেয়েছিলেন আমাদের চার বোনেরই উচ্চশিক্ষা গ্রহণের পর বিয়ে হবে। বাবা আমাদের চার বোনকে সেই সুযোগটা করে দিয়েছেন। মা বাবাকে রসিকতা করে বলতেন, মেয়েদের লেখাপড়ায় টাকা-পয়সা খরচ করছ? বিয়ে দেবে কীভাবে? বাবা মাকে বলতেন, মেয়েরাই আমার একেকটি অলংকার। তাদের বিয়েতে আমাকে কোনো অলংকার দিতে হবে না। বিয়ের পর স্বামী মসিউর রহমান চৌধুরী, শ্বশুর-শাশুড়ি, দেবর-ননদের সহযোগিতা পেয়েছি। শ্বশুরবাড়িতে অনুকূল পরিবেশ পেয়েছি। আমার স্বামী চিফ ম্যাট্টোপলিটন ম্যাজিস্ট্রেট ছিলেন। তিনি আমার কর্মজীবনের প্রতিবন্ধক ছিলেন না। বরং বন্ধুর মতো অনেক সহযোগিতা করেছেন। আদালতের ফাইল বাড়িতে নিয়ে এসে কাজ করতে হতো। তিনি কোনোদিনই এটা বলেননি, তোমার হাতের রান্না ছাড়া খাব না। গৃহকর্মীর রান্না খারাপ হলেও মুখ ফুটে আমাকে কখনও কিছুই বলেননি। ননদ ফাতেমা চৌধুরী আমার ছেলেমেয়েকে মায়ের স্নেহ দিয়ে বড় করেছেন। তাদের সহযোগিতা না পেলে বিচারকের দায়িত্ব পালন করা সম্ভব হতো না। এভাবেই তারা আমাকে কাজের পরিবেশ দিয়েছেন। পরিবারের সদস্যদের সহযোগিতার পাশাপাশি কর্মক্ষেত্রে সহকর্মীদেরও সহযোগিতা প্রয়োজন। এ ক্ষেত্রে আমার সিনিয়র সহকর্মীরা আমাকে সহযোগিতা করেছেন। তাদের স্যালুট করি আমাকে সহযোগিতা করার জন্য।
যুগান্তর : আপনার আজকের সফলতার পেছনে অবশ্যই বাবা-মায়ের ভূমিকা রয়েছে। তাদের সম্পর্কে যদি কিছু বলেন?
কবিতা খানম : আমার বাবা ’৮০ দশক পর্যন্ত নওগাঁর বিএমসি কলেজের অধ্যক্ষ ছিলেন। ১৯৯৮ সাল পর্যন্ত তিনি আস্তান মোল্লাহ কলেজের প্রতিষ্ঠাতা অধ্যক্ষের দায়িত্ব পালন করেন। বাবা ছাত্রদের সঙ্গে বন্ধুর মতো মিশতেন। বাবা বই পড়তে, রবীন্দ্রসঙ্গীত শুনতে পছন্দ করতেন। তিনি চাইতেন আমি রবীন্দ্রসঙ্গীত করি। আমার বাবা-মা আমার জীবনে আদর্শ। আমার বাবাকে অনেকেই আদর্শ হিসেবে মানেন। এটা ভাবতেই আমার ভালো লাগে। আমার মা অনেক নম্র, শান্ত, ভদ্র প্রকৃতির নারী ছিলেন। বাবার কাছে কোনো কিছু চাওয়ার সাহস হতো না, তাই মায়ের মাধ্যমে বাবার কাছে আবদার করতাম।
যুগান্তর : আন্তর্জাতিক নারী দিবসে এবারের স্লোগান ‘ওম্যান ইন দ্য চেঞ্জিং ওয়ার্ল্ড অব ওয়ার্ক : প্লানেট ৫০ : ৫০ বাই ২০৩০’। এই স্লোগানের প্রেক্ষাপটে বাংলাদেশের নারীদের অবস্থান আপনার অভিজ্ঞতার আলোকে জানতে চাচ্ছি?
কবিতা খানম : সব সেক্টরে নারী কাজ করছে। প্রধানমন্ত্রী, বিরোধীদলীয় নেত্রী, স্পিকার, মন্ত্রী, সেনাবাহিনী, বিমানবাহিনী, নৌবাহিনী, পুলিশ, সাংবাদিকতা, প্রশাসন, আইন, খেলাধুলা সর্বক্ষেত্রে নারীদের সম্মানজনক অংশগ্রহণ রয়েছে। নারীরা জেলা জজ হিসেবে দক্ষতার সঙ্গে জেলা জজ আদালতের দায়িত্ব পালন করছে, হাইকোর্ট এবং আপিল বিভাগেও তারা যোগ্যতার স্বাক্ষর রাখছেন। বিভিন্ন জেলায় জেলা প্রশাসক ও পুলিশ সুপার হিসেবে নারীদের দায়িত্ব দেয়া হচ্ছে। এটা নারীদের অনেক বড় অর্জন। কিন্তু আমাদের নারীদের সবসময় যোগ্যতার পরীক্ষা দিতে হয়। আমাদের কাজের ভুল-ত্রুটিগুলো অনেক সময় নারী হওয়ার কারণে হয়েছে মনে করা হয়। পুরুষ সহকর্মীদের ক্ষেত্রে সেভাবে খুঁটিয়ে দেখা হয় না। সততার সঙ্গে আমরা নারীরা দায়িত্ব পালন করি। কর্মক্ষেত্রে সময়মতো কাজ করার চেষ্টা করি। শুধু কর্মক্ষেত্রেই নয়, পরিবারেও নারী দক্ষতার সঙ্গে তার সংসার, সন্তান লালন পালনও করছেন।
যুগান্তর : আপনার জন্মস্থান, বেড়ে ওঠা, লেখাপড়া, কর্মজীবন সম্পর্কে জানতে চাই।
কবিতা খানম : আমার জন্ম নওগাঁর উকিলপাড়ায়, ১৯৫৭ সালের ৩০ জুন। নওগাঁতেই আমার শৈশব-কৈশোর কেটেছে। চার বোন চার ভাইয়ের মধ্যে আমি চতুর্থ। আমার প্রথম প্রাতিষ্ঠানিক শিক্ষা শুরু হয় পিটিআই সরকারি প্রাথমিক বিদ্যালয়ে। এ বিদ্যালয়ে আমি প্রথম থেকে পঞ্চম শ্রেণী পর্যন্ত পড়ি। নওগাঁ সরকারি উচ্চ বালিকা বিদ্যালয়ে ষষ্ঠ শ্রেণীতে ভর্তি হই। এখান থেকে মানবিক বিভাগ ১৯৭২ সালে (ডিসেম্বর) এসএসসি, নওগাঁ বিএমসি কলেজ থেকে বিজ্ঞান বিভাগে ১৯৭৪ সালে এইচএসসি, রাজশাহী বিশ্ববিদ্যালয় থেকে ১৯৭৯ সালে প্রাণিবিদ্যায় অনার্স এবং ১৯৮১ সালে এমএসসি পাস করি। অনার্স সম্পন্ন করে আমি রাজশাহী বিশ্ববিদ্যালয়ের অধীনে এলএলবিতে ভর্তি হই। ১৯৮৩ সালে এলএলবি পাস করি। এর পরের বছরই ১৯৮৪ সালের ২২ ফেব্রুয়ারি রাজশাহী জেলা জজ আদালতে মুন্সেফ (সহকারী জজ) হিসেবে যোগদান করি। ১৯৯৪ সালে পদোন্নতি পেয়ে ঝিনাইদহে যুগ্ম জেলা ও দায়রা জজ হিসেবে যোগদান করি। ২০০০ সালে অতিরিক্ত জেলা ও দায়রা জজ হিসেবে পদোন্নতি পেয়ে চাঁপাইনবাবগঞ্জে যোগদান করি। ২০০৬ সালে জেলা ও দায়রা জজ হিসেবে পদোন্নতি পেয়ে খুলনায় নারী ও শিশু নির্যাতন দমন ট্রাইব্যুনালে যোগদান করি। সেখান থেকে ২০০৯ সালে রাজশাহী শ্রম আদালতে চেয়ারম্যান হিসেবে যোগদান করি। এরপর ২০১১ সালের অক্টোবরে চাঁপাইনবাবগঞ্জে, ২০১৫ সালের এপ্রিল থেকে ২০১৬ সালের ২৮ জুন পর্যন্ত রাজশাহী জেলা দায়রা জজ হিসেবে দায়িত্ব পালন করি। আইনের বিচার, ন্যায় প্রতিষ্ঠার জন্য কখনও আপস করিনি। সততার সঙ্গে বিচার বিভাগে দায়িত্ব পালন করার চেষ্টা করেছি।
যুগান্তর : আপনার ছেলেবেলার কোনো মধুর স্মৃতি, যা আপনাকে আজও আলোড়িত করে। সে সম্পর্কে যদি কিছু বলেন?
কবিতা খানম : ছেলেবেলায় আমি দুরন্ত ছিলাম। আমি তখন ষষ্ঠ শ্রেণীতে পড়ি। আমার মেজ বোন কেয়া আমাকে স্কুলের সঙ্গীত প্রতিযোগিতায় অংশ নিতে বললেন। এর আগে আমি কোনোদিন গান করিনি। কীভাবে গান গাইব? মেজ বোন বললেন, তুমি পারবে। তিনি আমাকে রেডিও থেকে গান শুনে লিখে দিলেন। আমি নিজে নিজেই অনুশীলন করলাম। সঙ্গীত প্রতিযোগিতায় নজরুল, ভাওয়াইয়া, আধুনিক গান গেয়ে পুরস্কার পেলাম। সিফাত-ই-রাব্বান নামে আমার স্কুলের এক বড় আপু হারমোনিয়াম বাজিয়েছিলেন। সঙ্গীত প্রতিযোগিতায় অংশ নিয়ে আমি প্রথম বুঝলাম আমি গান গাইতে পারি। আমি যখন পঞ্চম শ্রেণীর ছাত্রী বাবার কলেজে বাৎসরিক সাংস্কৃতিক অনুষ্ঠানে ‘মহুয়া’ নাটকে নায়িকার সখীর চরিত্রে অভিনয় করি। আমার বয়স যখন ৮-৯ বছর ছিল, তখন পাড়ার ছেলেমেয়েমেয়েদের সঙ্গে মায়ের শাড়ি দিয়ে স্টেজ বানিয়ে সাংস্কৃতিক অনুষ্ঠান করতাম। তাতে থাকত গান, নাচ, কবিতা আবৃত্তি, ছোট ছোট নাটিকা, কমিক ইত্যাদি। দর্শক ছিলেন আমাদের মায়েরা।
যুগান্তর : আপনার অবসর কীভাবে কাটে, আপনার শখ ইত্যাদি সম্পর্কে যদি বলেন?
কবিতা খানম : ছুটির বিকালে বাংলোর কর্মচারিদের সঙ্গে গল্প করে, বই, পত্রিকা পড়ে, গান শুনে, টেলিভিশনে সংবাদ দেখে সময় কাটাতাম। গান শুনতে ভালোবাসি। চাকরি থেকে অবসর গ্রহণের পর ভাবছি অনগ্রসর নারীদের সচেতনতা বৃদ্ধিতে কাজ করব। স্বল্প শিক্ষিত প্রাপ্তবয়স্ক নারীরা বিয়ের প্রলোভনের শিকার হয়ে পুরুষের সঙ্গে শারীরিক সম্পর্ক তৈরি করে। স্বামী-স্ত্রীর মতো সহবাস করে। গর্ভবতী হলে পুরুষ নারীটিকে বিয়ে করতে অস্বীকার করে। তখন দিশাহারা হয়ে ওই নারীটি মামলা করে। কিন্তু অনেক সময় কনসেন্টি পার্টি হওয়ায় তাদের আইনানুগ প্রতিকার প্রদান সম্ভব হয় না। সমাজের এ অবহেলিত নারীদের সচেতনতা বৃদ্ধির জন্য কাজ করতে চাই।
যুগান্তর : তৃণমূল থেকে জাতীয় পর্যায় পর্যন্ত রাজনীতিতে নারীর অংশগ্রহণ আশাব্যঞ্জকভাবে ক্রমেই বাড়ছে? অংশগ্রহণ বৃদ্ধির সঙ্গে সঙ্গে কি তাদের গুরুত্ব ও অভিজ্ঞতাও বাড়ছে? এ বিষয়টিকে আপনি কীভাবে দেখছেন?
কবিতা খানম : তৃণমূল থেকে জাতীয় পর্যায়ের রাজনীতিতে নারীর অংশগ্রহণ বাড়ছে। আমাদের প্রধানমন্ত্রী একজন নারী, প্রায় দুই দশকেরও বেশি সময় ধরে তিনি এ জায়গাটি অলংকৃত করেছেন- বিরোধীদলীয় নেত্রী, স্পিকার, মন্ত্রী, মেয়রসহ সম্মানজনক জায়গায় রয়েছেন। তারা প্রতিদ্বন্দ্বিতা করেই এসেছেন। তাদের কাছ থেকে নারীরা অনুপ্রেরণা পাচ্ছেন। নারীর মানসিক শক্তি অনেক বেশি। তারা যোগ্যতার সঙ্গে দায়িত্ব পালন করছেন। তবে পরিবার থেকে নারীকে মূল্যায়ন করলে তাদের কাজের প্রতি স্পৃহা বাড়বে। এ জন্য পরিবার থেকে নারীকে বাইরে আসার সুযোগ করে দিতে হবে।
সাক্ষাৎকার নিয়েছেন : রীতা ভৌমিক

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
আদালত পরিবর্তনে খালেদার আবেদনের শুনানি মুলতবি
আ’লীগের ভরসা হেভিওয়েটে প্রতীকেই গুরুত্ব বিএনপির
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
অ্যাম্বুলেন্স আটকে চালককে মারধর, রোগীর মৃত্যু
মিরপুরের পোশাক শ্রমিকদের দাবি মানল মালিকপক্ষ
ইলিশের মালিক বাংলাদেশ
ভিডিও বার্তা দেয়া সেই নারীর সঙ্গে যোগাযোগ করছে পিবিআই
রাজনৈতিক বিশ্লেষকের কাণ্ড, প্যান্ট ছাড়াই টিভিতে সাক্ষাৎকার!
ষোড়শ সংশোধনী বাতিলের রায় লজ্জার: এরশাদ
ঢাবি অধিভুক্ত ৭ কলেজের জন্য পৃথক ভর্তি পরীক্ষা
সিলেটে ছাত্রলীগের ২ কর্মীকে কুপিয়ে জখম
সাগরের পানিতে মাংসখেকো পোকা!
ঢাবির ১ম বর্ষে ভর্তির আবেদন শুরু
আন্তর্জাতিক নারী দিবস বিভাগের অারও খবর
নারীর অধিকার মানবাধিকার
অধিকার আদায়ের সূচনার দিবস
নারীর সফলতার মূলে তার পরিবার
প্রথম পাতা
শেষ পাতা
খবর
নগর-মহানগর
সম্পাদকীয়
দৃষ্টিপাত
বাতায়ন
আইটি বিশ্ব
দশ দিগন্ত
খেলা
আনন্দ নগর
একদিন প্রতিদিন
বাংলার মুখ
উত্তরের জনপদ
টিউটোরিয়াল
আবহমান চট্টগ্রাম
দুটি পাতা একটি কুঁড়ি
শোক সংবাদ
শিল্প বাণিজ্য
উপসম্পাদকীয়
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
মিরপুরের পোশাক শ্রমিকদের দাবি মানল মালিকপক্ষ       ইলিশের মালিক বাংলাদেশ       ষোড়শ সংশোধনী বাতিলের রায় লজ্জার: এরশাদ       সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে       খালেদা জিয়ার জামিন বাতিলের আদেশ ১৭ আগস্ট